OpenLLM-France/wikimedia huggingface dataset:
# Ernst Chladni

Ernst Florenz Friedrich Chladni (pronunciació en alemany: [ˈɛʁnst ˈfloːʁɛns ˈfʁiːdʁɪç ˈkladnɪ]; Wittenberg, 30 de novembre de 1756 - Breslau, 3 d'abril de 1827), fou un físic i músic alemany. La seva obra més important, per la qual és sovint etiquetat com a "pare de l'acústica", inclou la recerca en plaques vibrants ("figures acústiques de Chladni") i el càlcul de la velocitat del so per a diferents gasos. També emprengué estudis pioners en relació als meteorits.
* Vibracions

## Reconeixements

* El cràter lunar Chladni porta el nom en el seu honor.
* Figures Chladni

## Obres

* 1787: Entdeckungen über die Theorie des Klanges.
* 1794: Über den Ursprung der von Pallas gefundenen und anderer ihr ähnlicher Eisenmassen.
* 1802: Die Akustik.
* 1820: Über Feuermeteore.
* 1821: Beiträge zur praktischen Akustik und zur Lehre vom Instrumentbau.
* 1824: Über die Hervorbringung der menschlichen Sprachlaute.
* 1827: Kurze Übersicht der Schall- und Klanglehre, nebst einem Anhange die Entwickelung und Anordnung der Tonverhältnisse betreffend.

## Vegeu també

* Funció de Bessel

## Referències

* ↑ Asimov, Isaac. «Chladni, Ernst Florens Friedrich». A: Enciclopedia biográfica de ciencia y tecnología : la vida y la obra de 1197 grandes científicos desde la antigüedad hasta nuestros dias (en castellà). Nueva edición revisada. Madrid: Ediciones de la Revista de Occidente, 1973, p. 200. ISBN 8429270043.
* ↑ (anglès) «Whipple Collections: Ernst Chladni». Universitat de Cambridge. Arxivat de l'original el 2015-05-23. [Consulta: 19 abril 2015].
* ↑ (anglès) «Chladniite: A New Mineral Honoring the Father of Meteoritics». Arxivat de l'original el 2015-05-23. [Consulta: 19 abril 2015].
# Selecció de bàsquet de Iugoslàvia

La Selecció de bàsquet de Iugoslàvia fou l'equip representatiu de Iugoslàvia, que representava la Federació Iugoslava de Bàsquet en les competicions internacionals organitzades per la Federació Internacional de Bàsquet (FIBA) o el Comitè Olímpic Internacional (COI).
Entre els triomfs més destacats de l'equip hi ha una medalla d'or en els Jocs Olímpics de 1980, i tres medalles d'argent (1968, 1976, 1988). En el campionat d'Europa va guanyar cinc títols (1973, 1975, 1977, 1989, 1991) i tres més en el campionat del món (1970, 1978, 1990).

## Classificacions
### Jocs Olímpics

* 1960 - 6
* 1964 - 7
* 1968 - 2
* 1972 - 5
* 1976 - 2
* 1980 - 1
* 1984 - 3
* 1988 - 2

### Campionats mundials

* 1950 - 10
* 1954 - 11
* 1963 - 2
* 1967 - 2
* 1970 - 1
* 1974 - 2
* 1978 - 1
* 1982 - 3
* 1986 - 3
* 1990 - 1

### Campionats europeus

* 1947 - 13
* 1953 - 6
* 1955 - 7
* 1957 - 6
* 1959 - 9
* 1961 - 2
* 1963 - 3
* 1965 - 2
* 1967 - 9
* 1969 - 2
* 1971 - 2
* 1973 - 1
* 1975 - 1
* 1977 - 1
* 1979 - 3
* 1981 - 2
* 1983 - 7
* 1985 - 7
* 1987 - 3
* 1989 - 1
* 1991 - 1

### Jocs Mediterranis

* 1959 - 1
* 1963 - 3
* 1967 - 1
* 1971 - 1
* 1975 - 1
* 1979 - 2
* 1983 - 1
* 1991 - 5

## Jugadors destacats

* Krešimir Ćosić - MVP EuroBasket 1971, 1975, FIBA Hall of Fame
* Dražen Dalipagić - MVP Mundial 1978, MVP EuroBasket 1977, FIBA Hall of Fame
* Ivo Daneu - MVP Mundial 1967, FIBA Hall of Fame
* Predrag Danilović - 50 contribuïdors Eurolliga
* Mirza Delibašić - FIBA Hall of Fame
* Vlade Divac - FIBA Hall of Fame
* Aleksandar Đorđević - 50 contribuïdors Eurolliga
* Vinko Jelovac - 5 ideal Mundial 1974
* Dragan Kićanović - MVP Mundial 1974, FIBA Hall of Fame
* Radivoj Korać - MVP EuroBasket 1961, FIBA Hall of Fame
* Toni Kukoč - MVP Mundial 1990, MVP EuroBasket 1991
* Žarko Paspalj - 5 ideal EuroBasket 1989
* Dražen Petrović - MVP Mundial 1986, MVP EuroBasket 1989
* Dino Rađa - Naismith Memorial Basketball Hall of Fame
* Zoran Slavnić - FIBA Hall of Fame
* Jure Zdovc - FIBA Hall of Fame

## Referències

* ↑ «Olympic Basketball Tournament». www.linguasport.com. [Consulta: 15 agost 2021].
* ↑ Linguasport.com Tournament Team.
* ↑ «World Cup Tournament». www.linguasport.com. [Consulta: 15 agost 2021].
# Blasco

«Blasco» té aquests significats:
* Factoria Blasco, grup de dibuixants catalans de còmics integrada pels germans Jesús Blasco, Pili Blasco i Alexandre Blasco
* Casa Blasco (Tortosa), edifici d'habitatges a Tortosa (Baix Ebre)
* Torre d'en Blasco de Vilafranca, masia fortificada
* Biografies:
** Artur Blasco i Giné (Barcelona, 1933), músic, investigador i divulgador del folklore
** Blasco d'Alagón, diversos personatges
** Concepción Blasco Oliver (Castelló de la Plana, 1858 - ?), mestressa de casa i propietària
** Domingo Blasco, religiós castellà d'origen noble del llinatge dels Dávila que fou bisbe d'Àvila entre 1213 i 1239
** Enrique Blasco (Barcelona), ciclista que va córrer professionalment als anys 1940
** Francisco Blasco Castany
** Gregorio Blasco Sánchez
** Jesús Blasco Monterde, dibuixant
** Jordi Blasco Castany (Alzira, 1947), advocat i polític valencià
** Josep Lluís Blasco i Estellés
** Júlia Blasco Serra (Camp de Túria, 1945), sociolingüista valenciana
** Manuel Blasco Garzón (Sevilla, 1885 - Buenos Aires, 1954), advocat i polític
** María Blasco Marhuenda (Alacant, 1965), científica espanyola especialitzada en els telòmers i la telomerasa
** Mentor Blasco Martel conegut com a Blasco Mentor (Barcelona, 1919 - Solliès-Toucas, 2003), pintor català exiliat a França des del 1939
** Miriam Blasco Soto
** Rafael Blasco Castany
** Ricard Blasco i Laguna (València, 1921 - Madrid, 1994), escriptor i cineasta valencià
** Rodolfo Blasco (? – La Plata, província de Buenos Aires, Argentina, 1961), actor i director de cinema
** Sigfrido Blasco-Ibáñez Blasco (València, 1902 - 1982), polític i periodista valencià
** Vicent Blasco Ibáñez
# Berville

* No s'ha de confondre amb Bierville.
«Berville» té aquests significats:
* Berville (Sena Marítim), municipi al departament del Sena Marítim (regió de Normandia, França)
* Berville (Val-d'Oise), municipi al departament de Val-d'Oise (França)
* Berville-en-Roumois, municipi al departament de l'Eure (regió de Normandia, França)
* Berville-la-Campagne, municipi al departament de l'Eure (regió de Normandia, França)
* Berville-sur-Mer, municipi al departament de l'Eure (regió de Normandia, França)
* Berville-sur-Seine, municipi al al departament del Sena Marítim (regió de Normandia, França)
# Garòs

Garòs és una entitat de població del municipi de Naut Aran, al terçó d'Arties e Garòs de la Vall d'Aran. El 2019 tenia 132 habitants (que el 1981 eren 112).
Està situada al vessant dret del Garona, a 1.115 metres d'altitud, entre els barrancs de Cal i Salider. Està al límit entre el terme de Naut Aran i Vielha e Mijaran. Era un agregat a l'antic terme d'Arties, i és al peu de la muntanya d'Espiargo, sobre la carretera C-142, a la qual és unit per un brancal.
Com altres pobles de la Val d'Aran, Garós tingué un passat de certa importància, del qual són testimoni alguns escuts nobiliaris, així com finestres gòtiques i renaixentistes. El nucli antic, centrat per l'església parroquial de Sant Julià, romànica i gòtica, s'ha vist continuat vers llevant els darrers anys de febre urbanística i especuladora amb la construcció d'una sèrie d'habitatges de residència secundària que formen la urbanització dita Era Pleta de Garós.
Fou municipi independent fins a meitat de segle xix quan es va integrar a Arties.

## Llocs d'interès

* Església de Sant Julià, d'origen romànic, però amb importants remodelacions.

## Festes locals

* Festa major el 16 d'agost per Sant Roc.
* Festa de Sant Julià el 28 d'agost.

## Referències

* ↑ «250254 Naut Aran». Idescat. [Consulta: 7 setembre 2020].
* 1 2 3 «Garòs». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 29 agost 2014].
* ↑ «255177 Garós». Alteraciones de los municipios en los Censos de Población desde 1842. INE. [Consulta: 7 setembre 2020].
* ↑ «Sant Julià de Garòs». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 29 agost 2014].
# Myosorex okuensis

Myosorex okuensis és una espècie de mamífer de la família de les musaranyes (Soricidae) endèmic del Camerun. El seu hàbitat natural són els montans humits tropicals o subtropicals. Està amenaçat per la pèrdua d'hàbitat.

## Referències

* ↑ «IUCN Red List of Threatened Species. Version 2018-2» (en anglès). International Union for Conservation of Nature. [Consulta: 15 febrer 2019].
# Bryum argenteum

Bryum argenteum és una espècie de molsa de la família de les briàcies. Molt comuna arreu dels Països catalans.

## Descripció

Forma gespes denses d'un a varis centímetres de gruix, brillants i argentades sobre pedres, murs o directament al sòl. Plantetes denses, erectes, d'un mil·límetre d'amplada i de 0,5 a 1 mil·límetre d'alçada. Fil·lidis amplament ovats, d'aspecte esquamós, diminuts, molts densos al llarg del caulidi, còncaus, apiculats d'àpex incolor. Sovint presenta bulbils (propàguls en forma de petit bulb) axil·lars. L'esporòfit presenta unes càpsules pèndules, el·lipsoides, allargades de fins a 2 mil·límetres, de color bru rogenc en estat madur.

## Ecologia i distribució

És una espècie cosmopolita, habita zones obertes, il·luminades, assolellades i nitrificats. És un dels pocs briòfits que creix en llocs antropitzats com ciutats, murs, esquerdes de paviment, vores de camins... la podem trobar des de l'estatge litoral fins l'alpí. Molt comuna arreu dels Països catalans. Es troba a tot el món gràcies a la introducció en molts casos per part de l'home.

## Referències

* ↑ «Bryum argenteum Hedw.». The Plant List. [Consulta: 24 març 2019].
* 1 2 3 Casas, Creu. Flora dels briòfits dels Països Catalans. Barcelona: Institut d'Estudis Catalans, 2001. ISBN 84-7283-583-9.
* 1 2 Wolkmar Wirth; Ruprecht Düll; Xavier Llimona; Rosa María Ros; Olaf Werner. Guía de campo de los líquenes, musgos y hepáticas. Barcelona: Omega, 2004. ISBN 84-282-1266-X.
# Erpe-Mere

Erpe-Mere és un municipi belga de la província de Flandes Oriental a la regió de Flandes. Està compost per les seccions d'Aaigem, Bambrugge, Burst, Erondegem, Erpe, Mere, Ottergem i Vlekkem.

## Personatges il·Lustres

* Lucien van Impe
# Selden (Kansas)

Selden és una població dels Estats Units a l'estat de Kansas. Segons el cens del 2000 tenia 201 habitants.

## Demografia

Segons el cens del 2000, Selden tenia 201 habitants, 103 habitatges, i 55 famílies. La densitat de població era de 258,7 habitants/km².
Dels 103 habitatges en un 19,4% hi vivien nens de menys de 18 anys, en un 41,7% hi vivien parelles casades, en un 7,8% dones solteres, i en un 46,6% no eren unitats familiars. En el 44,7% dels habitatges hi vivien persones soles el 20,4% de les quals corresponia a persones de 65 anys o més que vivien soles. El nombre mitjà de persones vivint en cada habitatge era d'1,95 i el nombre mitjà de persones que vivien en cada família era de 2,73.
Per edats la població es repartia de la següent manera: un 20,4% tenia menys de 18 anys, un 6,5% entre 18 i 24, un 25,9% entre 25 i 44, un 20,9% de 45 a 60 i un 26,4% 65 anys o més.
L'edat mediana era de 43 anys. Per cada 100 dones de 18 o més anys hi havia 107,8 homes.
La renda mediana per habitatge era de 28.750 $ i la renda mediana per família de 37.500 $. Els homes tenien una renda mediana de 20.417 $ mentre que les dones 16.250 $. La renda per capita de la població era de 17.137 $. Entorn del 8,9% de les famílies i el 10% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Selden». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 6 agost 2010].
* ↑ «Geographic Comparison Table- Selden». American Fact Finder. Oficina del Cens dels Estats Units, 12-01-2010.
# Gertrude Gabl

Gertrude Gabl (alemany: Gertrud Gabl) (Sankt Anton am Arlberg, 26 d'agost de 1948 - Sankt Anton am Arlberg, 18 de gener de 1976) va ser una esquiadora alpina austríaca que va guanyar una Copa del Món d'esquí alpí, una Copa d'el Món en disciplina d'Eslàlom i set victòries a la Copa del Món d'esquí alpí, amb un total de 16 pòdiums. Va morir als 27 anys, el 18 de gener de 1976, sepultada per una allau de neu a les muntanyes de Sankt Anton am Arlberg. Va disputar els Jocs Olímpics d'Hivern de 1968 i 1972. El 2019, el municipi de Sankt Anton am Alrberg va honrar l'atleta amb un monument commemoratiu, creat per l'artista Christian Moschen, 50 anys després del seu major èxit i 43 anys després de la seva mort accidental.

## Resultats
### Jocs Olímpics d'Hivern

* 1968 a Grenoble, França
** Eslàlom Gegant: 9a

### Campionats Mundials

* 1968 a Grenoble, França
** Eslàlom Gegant: 9ª
* 1970 a Val Gardena, Itàlia
** Eslàlom: 4ª
** Eslàlom Gegant: 5ª

### Copa del Món
#### Classificació general Copa del Món

* 1966-1967: 18ª
* 1967-1968: 7ª
* 1968-1969: 1ª
* 1969-1970: 16ª
* 1970-1971: 9ª
* 1971-1972: 19ª

#### Classificació per disciplines (Top-10)

* 1967-1968 :
** Eslàlom: 2ª
** Eslàlom Gegant: 4ª
* 1968-1969 :
** Eslàlom: 1ª
** Eslàlom Gegant: 3ª
* 1970-1971 :
** Eslàlom Gegant: 4ª
** Eslàlom: 8ª

#### Victòries a la Copa del Món (7)
##### Eslàlom Gegant (2)

| Data | Lloc |
| 5 d'abril 1968 | Heavenly Valley |
| 17 de febrer 1969 | Vysoke Tatry |

##### Eslàlom (5)

| Data | Lloc |
| 11 de gener 1968 | Grindelwald |
| 6 d'abril 1968 | Heavenly Valley |
| 4 de gener 1969 | Oberstaufen |
| 7 de gener 1969 | Grindelwald |
| 16 de febrer 1969 | Vysoke Tatry |

## Referències

* 1 2 «FIS Alpine Ski World Cup Val Gardena Gröden Saslong Classic - Champions woman - Gertrud Gabl - AUT». [Consulta: 23 desembre 2020].
* ↑ «Gertrud Gabl Bio, Stats, and Results | Olympics at Sports-Reference.com», 22-07-2015. Arxivat de l'original el 2015-07-22. [Consulta: 23 desembre 2020].
* ↑ Kolp, Othmar. «Skisportlerin gewürdigt: Denkmal für Gertrud Gabl in St. Anton am Arlberg enthüllt – mit VIDEO» (en alemany). Meinbezirk, 17-12-2019. [Consulta: 23 desembre 2020].
* ↑ «Denkmal für Gertrud Gabl in St. Anton am Arlberg» (en alemany). Skionline, 29-12-2019. [Consulta: 23 desembre 2020].

## Enllaços externs

* Perfil de Gertrude Gabl a la pàgina oficial de la FIS (anglès)
# Myosa

Myosa és el títol dels prínceps shan de segona categoria, per darrere dels Sawpaw o Saofa (prínceps celestials).
Principats amb títol de Myosa:
* Hopong
* Hsatung
* Hsamongkham
* Hsum Hsai (Thonze)
* Kehsi Mansam
* Kengkham
* Kenglon
* Loilong, des 1882 (abans títol: Ngwegunhmu)
* Mawnang
* Mongshu
* Mongsang
* Mongkung
* Monglong
* Mongnawng
* Mongsit
* Mongtung
* Mongyawng
* Nawngwawn
* Pwela
* Sakoi
* Samkha
* Singaling Hkamti
* Tigit
* Wanyin

## Referències

* ↑ LLC, Revolvy,. «"List of rulers of Shan states" on Revolvy.com» (en anglès). [Consulta: 8 juliol 2018].
# Bryum alpinum

Bryum alpinum és una espècie de molsa de la família de les briàcies, present a diverses localitats dels Països Catalans.

## Descripció

Forma petits gespets i encoixinats de fins a 1-2 centímetres d'alt, sobre roques àcides o lleugerament alcalines humides, vores de rierol o sòls de zones periòdicament inundades. En estat humit és de color verd fosc o verd daurat mentre que quan està exposada al sòl o en forma deshidratada es torna de color vermell cobre amb aparença llustrosa i de brillantor metàl·lica. La coloració cobrenca es deu a la protecció de la clorofil·la contra els efectes de la insolació.
Rizoides de color taronja a vermellós o marronós i lleugerament papil·lós. Els tubs rizoidals són de d'unes 200 µm. Fil·lidis de 2 mil·límetres de llarg de forma elipticolanceolada, lleugerament còncaus, de marge pla o recurvat i aplicats al caulidi. El nervi central arriba fins l'extrem del fil·lidi (fil·lidi percurrent). Espècie generalment estèril i dioica, els gametangis femenins i masculins apareixen en individus diferents. Les setes són llargues, de càpsula pèndula (com en la resta de Bryum).

## Distribució

Distribuida per tot l'Hemisferi Nord tot i que també és present a l'Hemisferi Sud. Habita zones de terra baixa d'Europa i zones muntanyoses de la regió mediterrània. A Catalunya és molt abundant als Pirineus, més ocasionalment apareix a diferents punts d'Osona, l'Empordà i al Sistema Costaner (Sant Llorenç del Munt, Montseny, Muntanyes de Prades i Montnegre). Al País Valencià apareix rarament a la Marina Baixa, la Plana Alta i Serrans. A les Balears només hi és present de forma molt rara a Mallorca i Menorca.

## Referències

* 1 2 3 4 Wolkmar Wirth; Ruprecht Düll; Xavier Llimona; Rosa María Ros; Olaf Werner. Guía de campo de los líquenes, musgos y hepáticas. Barcelona: Omega, 2004. ISBN 84-282-1266-X.
* 1 2 Casas, Creu. Flora dels briòfits dels Països Catalans. Barcelona: Institut d'Estudis Catalans, 2001. ISBN 84-7283-583-9.
* 1 2 Erzberger, P.; Schröder, W. «The genus Bryum (Bryaceae, Musci) in Hungary». Studia botanica hungarica, 44, 2013, pàg. 5-192.
# Erpeldange (Bous)

Erpeldange (en luxemburguès: Ierpeldeng ; en alemany: Erpeldingen) és una vila de la comuna de Bous situada al districte de Grevenmacher del cantó de Remich. Està a uns 16 km de distància de la ciutat de Luxemburg.

## Referències

* ↑ «Erpeldange». [Consulta: 20 octubre 2015].
# Seldovia

Seldovia és una població dels Estats Units a l'estat d'Alaska. Segons el cens del 2000 tenia 286 habitants.

## Demografia

Segons el cens del 2000, Seldovia tenia 286 habitants, 134 habitatges, i 71 famílies La densitat de població era de 290,6 habitants/km².
Dels 134 habitatges en un 22,4% hi vivien nens de menys de 18 anys, en un 44,8% hi vivien parelles casades, en un 7,5% dones solteres, i en un 47% no eren unitats familiars. En el 40,3% dels habitatges hi vivien persones soles el 10,4% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,13 i el nombre mitjà de persones que vivien en cada família era de 2,93.
Per edats la població es repartia de la següent manera: un 24,1% tenia menys de 18 anys, un 4,5% entre 18 i 24, un 21% entre 25 i 44, un 37,4% de 45 a 60 i un 12,9% 65 anys o més.
L'edat mitjana era de 45 anys. Per cada 100 dones de 18 o més anys hi havia 110,7 homes.
La renda mitjana per habitatge era de 45.313 $ i la renda mitjana per família de 58.000 $. Els homes tenien una renda mitjana de 41.250 $ mentre que les dones 33.750 $. La renda per capita de la població era de 23.669 $. Aproximadament el 3% de les famílies i el 7,9% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «Annual Estimates of the Population for Incorporated Places in Alabama». Oficina del Cens dels Estats Units, 10-07-2008.
* 1 2 3 «Fact Sheet- Seldovia». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 16 juliol 2010].
* ↑ «Geographic Comparison Table- Seldovia». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 16 juliol 2010].
# Gaspar de Paratge

Gaspar de Paratge (?-1559) fou abat del monestir Sant Quirze de Colera entre 1549 i 1559. Se sap que el 13 d'abril de 1549 va signar un establiment de dret de pastura del terme de Colera a Joan Riusech, pel qual aquest havia de pagar 40 lliures de Barcelona, el delme i la primícia dels fruits i l'abat reservava el domini directe i jurisdiccional del terme, així com del delme del peix.
Segons l'heraldista Francesc d'Assís Ferrer l'escut de Gaspar de Paratge extret d'un segell seu és d'atzur, amb una torre de plata oberta del camp i acostada per dos lleons rampants d'or.

## Referències

* ↑ Badia i Homs, Joan. L'arquitectura medieval a l'Empordà. vol. II-B. 2a ed.. Girona: Diputació Provincial de Girona, 1985, p. 156-178, [il.] 182-190 i 600-605.

## Bibliografia

* Catalunya Romànica, 27 vols., Barcelona, Enciclopèdia Catalana, 1984-1998, vol. 9.
# Nicolaas Bastert

Nicolaas Bastert (Maarssen, 1854 – Loenen aan de Vecht, 1939) fou un pintor neerlandès del segle xix, especialitzat en paisatgisme.

## Biografia

Segons l'RKD, fou alumne d'August Allebé, Marinus Heijl, Petrus Josephus Lutgers i Charles Verlat a la Rijksakademie van beeldende kunsten a Amsterdam. Va estudiar a la Koninklijke Academie voor Schone Kunsten d'Anvers el 1879 i més o menys en aquella data esdevingué membre d'Arti et Amicitiae a Amsterdam i de l'Hollandsche Teekenmaatschappij. Els seus alumnes foren Constantia Arnolda Balwé, Leo Kurpershoek, Marie van Regteren Altena i Eva Emmelina Seelig.

## Referències

* 1 2 3 Nicolaas Bastert a l'RKD

## Enllaços externs

* Nicolaas Bastert a artnet
# Diviciac

Diviciac (llatí Dīviciācus o Dīvĭtĭācus) va ser un noble gal que va viure al segle I aC. Era druida i cap de la tribu gal·la dels hedus, aliats de Juli Cèsar contra el rei germànic Ariovist.
Era germà de Dúmnorix, cap del partit anti-romà dels gals. Diviciac va ser sempre partidari dels romans i per la seva intercessió Cèsar va perdonar la traïció de Dúmnorix el 58 aC. En aquell mateix any va demanar activament ajut a Cèsar contra Ariovist. Diviciac ja s'havia traslladat a Roma l'any 61 aC per demanar aquesta ajuda contra Ariovist i contra els sèquans, i va ser acollit a la capital de l'imperi per Ciceró, que el descriu com pertanyent a la classe dels druides, i posseïdor de molts coneixements de la natura i dels secrets de l'endevinació i la interpretació dels somnis, i era capaç de predir el futur.
L'any 57 aC va intercedir a favor del bel·lòvacs que s'havien unit a altres grups belgues en una conspiració contra els romans, i que també van ser perdonats per Cèsar.
Diviciac i Dúmnorix tenen noms parlants: el primer significa "endeví", i el segon "rei del món".

## Referències

* ↑ Alberich i Mariné, Joan [et al.].. Diccionari llatí-català de noms propis. Columna, 1994, p. 65. ISBN 84-7809-720-1.
* ↑ Cèsar, Juli. «Llibre II, X.5». A: Guerra de les Gàl·lies (en llatí i català). Traducció: Icart, Joaquim. 3 vol. Barcelona: Fundació Bernat Metge, 1974, p. 135. DL B. 48252-1974. ISBN 8472250938.
* ↑ «Diviciacus - Ancient Greek (LSJ)». [Consulta: 29 gener 2024].
* 1 2 Montero, Santiago. Diccionario de adivinos, magos y astrólogos de la antigüedad. Valladolid: Trotta, 1997, p. 123-124. ISBN 8481641618.
* ↑ Juli Cèsar, De bello gallico